༄༅། །ན་མོ་གུ་རུ། དབང་ལུང་མན་ངག་སྩོལ་བའི་བྱེད་པོ་མཆོག །མཆོག་གསུམ་འདུས་
པའི་བདག་ཉིད་དྲིན་ཅན་རྗེ། །རྗེ་བཙུན་བླ་མ་ཆོས་རྒྱལ་ངག་གི་དབང་། །དབང་ཕྱུག་བརྒྱད་ལྡན་
གང་དེས་དགེ་ལེགས་སྩོལ། །སྔོན་བསགས་ཚོགས་གཉིས་དཔལ་ལྡན་རྣམ་དཔྱོད་ཅན། །མིག་
དང་སྙིང་ལས་གཅེས་པའི་གུས་ལྡན་བུ། །ཡུན་རིང་འགྲོགས་པའི་དུ་མ་རང་གྲོལ་བ། །བུ་ཁྱོད་
དབེན་པའི་གནས་སུ་འགྲོ་བ་ལ། །བློ་ལྡན་ཁྱོད་ལ་བློ་དམན་བདག་ལྟ་བུས། །བློ་སྐྱེད་ནུས་པའི་
བསླབ་བྱ་སྨྲ་དབེན་ཡང༌། །བློ་མཐུན་ཕྱིར་ན་མདོར་བསྡུས་བསླབ་བྱ་ཞིག །བློ་ངོར་གང་ཤར་བློ་
གསལ་བུ་ལ་གདམས། །དཀྱིལ་འཁོར་རྒྱ་མཚོའི་མངའ་བདག་བླ་མ་ལ། །གསོལ་བ་རྒྱུན་ཏུ་ཐོབ་
ཅིག་སྙིང་གཏམ་ཡིན། །དལ་བརྒྱད་འབྱོར་བཅུའི་རྟེན་བཟང་རྙེད་པར་དཀའ། །དལ་བ་སྟོང་
ལོག་མ་བྱེད་སྙིང་གཏམ་ཡིན། །སྒྱུ་མའི་ལུས་པོ་རླུང་ནང་མར་མེ་འདྲ། །མི་རྟག་འཆི་བ་སྒོམས་
ཤིག་སྙིང་གཏམ་ཡིན། །འཁོར་བའི་གནས་ན་བདེ་བའི་གོ་སྐབས་མེད། །མེ་ཡི་འོབས་ལྟར་ལྟོས་
ཤིག་སྙིང་གཏམ་ཡིན། །ནམ་ཡང་བསླུ་བ་མེད་པ་དཀོན་མཆོག་ཡིན། །རྒྱུན་ཏུ་སྐྱབས་འགྲོ་མཛོད་
ཅིག་སྙིང་གཏམ་ཡིན། །རྒྱུ་ཟས་ལོངས་སྤྱོད་རྩྭ་ཁའི་ཟིལ་བ་འདྲ། །རྒྱུ་ནོར་ཞེན་ཆགས་མ་བྱེད་
སྙིང་གཏམ་ཡིན། །འཁོར་ཚོགས་མང་པོ་ལུས་སེམས་ངལ་བའི་རྒྱུ། །དཔོན་མེད་གཡོག་མེད་
མཛོད་ཅིག་སྙིང་གཏམ་ཡིན། །ཐ་སྙད་མང་ཤེས་འདི་སྣང་ཞེན་པའི་རྒྱུ། །ཡང་དག་ལམ་བཟང་
སློབ་ཅིག་སྙིང་གཏམ་ཡིན། །ལེགས་ཚོགས་ཡོན་ཏན་གཞི་རྟེན་བསླབ་སྡོམ་ཡིན། །བསླབ་ཁྲིམས་
ཞིབ་མོ་མཛོད་ཅིག་སྙིང་གཏམ་ཡིན། །ཐེག་ཆེན་ཆོས་ཀྱི་རྩ་བ་སེམས་བསྐྱེད་ཡིན། །ལྷག་བསམ་
རྣམ་དག་སྒོམས་ཤིག་སྙིང་གཏམ་ཡིན། །རྡོ་རྗེ་ཐེག་པའི་རྩ་བ་དམ་ཚིག་ཡིན། །ངོ་ལྐོག་མེད་པར་
སྲུངས་ཤིག་སྙིང་གཏམ་ཡིན། །མཆོག་ཐུན་དངོས་གྲུབ་མྱུར་འགུགས་བསྙེན་སྒྲུབ་ཡིན། །ཡི་དམ་
ལྷ་བསྙེན་མཛོད་ཅིག་སྙིང་གཏམ་ཡིན། །འགལ་རྐྱེན་བར་ཆད་སེལ་བྱེད་ཆོས་སྐྱོང་ཡིན། །རྒྱུན་
ཏུ་གསོལ་མཆོད་མཛོད་ཅིག་སྙིང་གཏམ་ཡིན། །རང་གཞན་གཉིས་ཀ་འཕུང་བྱེད་ངན་སྔགས་
79

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
ཡིན། །མཐུ་གཏད་ནམ་ཡང་མ་བྱེད་སྙིང་གཏམ་ཡིན། །ཁ་འཇམ་ཁོག་རྩུབ་བསླུ་བྲིད་ལ་མཁས་
པས། །མི་ངན་གྲོགས་སུ་མ་བསྟེན་སྙིང་གཏམ་ཡིན། །དམ་སྡོམ་ཚུལ་བཞིན་མི་བསྲུང་སློབ་
མ་ལ། །དབང་ཁྲིད་ལུང་གསུམ་མ་བྱེད་སྙིང་གཏམ་ཡིན། །མི་མེད་དབེན་པའི་རི་ཁྲོད་བརྟེན་
པ་ལས། །གྲོང་ཡུལ་དག་ཏུ་མ་འདུག་སྙིང་གཏམ་ཡིན། །ཧྲུལ་བོའི་གོས་གྱོན་དམན་ས་བཟུང་
བ་ལས། །རྒྱན་དང་འཕྱོར་ལ་མ་དགའ་སྙིང་གཏམ་ཡིན། །འཚོ་བ་གྱི་ནར་གང་བྱུང་བརྟེན་པ་
ལས། །ཞིམ་མངར་ཟས་ལ་མ་དགའ་སྙིང་གཏམ་ཡིན། །འདོད་ཆུང་ཆོག་ཤེས་ནོར་མཆོག་བརྟེན་
པ་ལས། །གཞན་ནོར་བརྣབ་སེམས་མ་ཆེ་སྙིང་གཏམ་ཡིན། །དམིགས་བསལ་དགོས་དོན་ཆེ་བ་
མ་གཏོགས་པ། །དབང་ཡོན་རྒྱུ་ནོར་མ་ལེན་སྙིང་གཏམ་ཡིན། །ཡེ་ཤེས་རང་སྣང་ལྷ་སྐུར་བསྒོམ་
པ་ལས། །ལྷ་སྐུ་བྲི་བཞེངས་མ་བྱེད་སྙིང་གཏམ་ཡིན། །བྱིན་རླབས་ནུས་ཉམས་རྣམ་གཡེང་རྒྱུ་
ཡིན་པས། །འདྲེ་འདུལ་གྲོང་ཆོག་མ་བྱེད་སྙིང་གཏམ་ཡིན། །ཉམས་ལེན་སྣ་མང་དམ་པ་ཁྲེལ་
བའི་རྒྱུ། །མདོ་འགག་གཅིག་དྲིལ་མཛོད་ཅིག་སྙིང་གཏམ་ཡིན། །དཔེ་ཧྲུལ་མང་པོ་ཁྲེས་པོའི་
སྣོན་པ་ཡིན། །རྫོགས་ཆེན་བེའུ་བུམ་ཆོངས་ཤིག་སྙིང་གཏམ་ཡིན། །ཧ་ཅང་བྱ་བྱེད་མང་ན་
མཐར་སོན་དཀའ། །ཟིན་མེད་བྱ་བ་མ་མང་སྙིང་གཏམ་ཡིན། །མདོར་ན་སྔོན་བྱོན་མི་ལ་ཡབ་
སྲས་དང༌། །ད་ལྟ་བདག་གི་ཡོངས་འཛིན་གྲུབ་པའི་དབང་། །རིག་འཛིན་ཚོགས་དྲུག་རང་གྲོལ་
རྣམ་ཐར་བཞིན། །གནས་སུ་རི་ཁྲོད་དབེན་པ་བསྟེན་པ་དང༌། །གྲོགས་སུ་བྱ་དང་རི་དྭགས་དང་
འགྲོགས་ཤིང༌། །དམན་པའི་ས་བཟུང་ཧྲུལ་བོའི་གོས་གྱོན་ནས། །ངེས་འབྱུང་བྱང་སེམས་ཡང་
དག་ལྟ་བ་སོགས། །རྒྱལ་བ་དགྱེས་པའི་ལམ་ལ་ལེགས་བརྩོན་ལྟར། །ཁྱོད་ཀྱང་ད་ནས་དམ་པ་དེ་
རྣམས་ཀྱི། །རྨད་བྱུང་མཛད་བཟང་རྣམ་ཐར་ཇི་བཞིན་དུ། །རི་ཁྲོད་དབེན་པར་བསྐྱེད་རྫོགས་
ཉམས་ལེན་ལ། །ལྷ་ཆུའི་རྒྱུན་བཞིན་ཆད་མེད་ལེགས་བརྩོན་ནས། །ཚེ་འདིར་སྒྲུབ་འབྲས་མངོན་
དུ་འགྱུར་བར་མཛོད། །དེ་ལྟར་མཛད་ན་རྒྱལ་བ་དགྱེས་པ་དང༌། །བདག་ཀྱང་དགའ་ལ་ཁྱོད་ཀྱི་
དོན་ཡང་འགྲུབ། །བསླུ་མེད་རྩ་གསུམ་རྒྱ་མཚོའི་བྱིན་རླབས་དང༌། །རྣལ་འབྱོར་བདག་གི་ལྷག་
བསམ་རྣམ་དག་མཐུས། །དམ་ལྡན་སློབ་བུའི་རྣམ་དཀར་བཞེད་དོན་ཀུན། །གེགས་མེད་ལེགས་
འགྲུབ་དམ་ཆོས་ལེགས་སྤྱད་ནས། །སླར་ཡང་རིང་མིན་བདག་ཅག་ཞལ་འཛོམས་ཏེ། །གསང་
ཆེན་ཆོས་ཀྱི་བདུད་རྩིའི་དགའ་སྟོན་ལ། །ལོངས་སུ་སྤྱོད་པའི་སྐལ་བ་དང་ལྡན་ཤོག །
80
88

༄༅། །མགུར་ཚོགས།
༄༅། །ཨེ་མ་ཧོཿ ཨ་ལ་ལ། ངའི་བླ་མ་མི་ངན་བླ་མ་བཟང༌། །ཕ་བླ་མ་ཆོས་རྒྱལ་ངག་གི་
དབང་། །རྗེ་བླ་མ་བཟང་པོའི་བྱིན་རླབས་ཀྱིས། །བུ་སྐལ་ལྡན་སློབ་མར་བཀྲ་ཤིས་ཤོག །ངའི་
ཡི་དམ་མི་ངན་ཡི་དམ་བཟང་། །ལྷ་ཡི་དམ་རྟ་ཕག་ཡབ་ཡུམ་ཡིན། །དཔལ་ཡི་དམ་ལྷ་ཡི་
བྱིན་རླབས་ཀྱིས། །བུ་སྐལ་ལྡན་སློབ་མར་བཀྲ་ཤིས་ཤོག །ངའི་ཆོས་སྐྱོང་མི་ངན་ཆོས་སྐྱོང་
བཟང༌། །ལྷ་ཆོས་སྐྱོང་སྔགས་བདག་རལ་གཅིག་མ། །མ་ཡེ་ཤེས་སྤྱན་ལྡན་བྱིན་རླབས་ཀྱིས། །བུ་
སྐལ་ལྡན་སློབ་མར་བཀྲ་ཤིས་ཤོག །ང་རྣལ་འབྱོར་མི་ངན་རྣལ་འབྱོར་བཟང་། །ང་རང་བརྒྱུད་
ལྡན་དམ་པའི་སྲས། །ང་རྣལ་འབྱོར་བཟང་པོའི་བྱིན་རླབས་ཀྱིས། །བུ་སྐལ་ལྡན་སློབ་མར་བཀྲ་
ཤིས་ཤོག །བུ་ཁྱོད་རང་མི་ངན་ཁྱོད་རང་བཟང་། །བུ་ཁྱོད་ཀྱང་དཔལ་ལྡན་བཀྲ་ཤིས་ཀྱི། །སྐུའི་
ཡང་སྲིད་ཡིན་པར་ཀུན་གྱིས་གླེང༌། །བུ་ཕ་ལས་ལྷག་པའི་བཀྲ་ཤིས་ཤོག །ཅེས་རྣལ་འབྱོར་བ་
ཆོས་དབྱིངས་སྟོབས་ལྡན་རྡོ་རྗེས་གཙོའི་སློབ་བུ་རི་ཁྲོད་པ་ངེས་མེད་དུ་འགྲོ་བར་རྩོམ་པའི་
སྐབས་བྱ་བྲལ་བ་ཆོས་མེད་པདྨ་རང་གྲོལ་གྱིས་གང་དྲན་ལྷུགས་པར་སྨྲས་པའི་ཡི་གེ་བ་ནི་རི་ཁྲོད་
པ་རྡོ་རྗེ་གཞོན་ནུའོ། །